钦定古今图书集成/历象汇编/岁功典/第103卷 > 稗编 > 读十二辰诗卷掇其馀作此聊奉一笑
## 钦定古今图书集成/历象汇编/岁功典/第103卷 > 稗编 > 读十二辰诗卷掇其馀作此聊奉一笑

宋朱熹

夜闻空簟啮饥鼠，晓驾羸牛耕废圃。时才虎圈听豪
夸，旧业兔园嗟莽卤。君看蛰龙卧三冬，头角不与蛇
争雄。毁车杀马罢驰逐，烹羊酤酒聊从容。手种猴桃
垂架绿，养得鶤鸡鸣角角。客来犬吠催煮茶，不用东
家买猪肉。